วุ่น อ้างข้าวเสื่อมจ่อทิ้งสัญญา 
อคส.ตื่นฟ้องรัฐค้างเติ่ง 7 แสนตันผู้ประมูลเบี้ยวรับมอบ,ผู้สื่อข่าวรายงานจากกระทรวงพาณิชย์ว่า องค์การคลังสินค้า (อคส.) ได้รายงานปัญหาการรับมอบข้าวสารตามสัญญาซื้อขายข้าวสต๊อกข้าวรัฐบาลเพื่อการบริโภค (กลุ่ม 1) ระหว่างผู้ชนะการประมูล ซึ่งเป็นคู่สัญญากับ อคส. จากการประมูลในช่วงที่ผ่านมา โดยพบว่า มีข้าวที่คู่สัญญายังไม่รับมอบ หรือยังไม่ได้ขนย้ายออกจากโกดัง ทั้งหมด 700,000 ตัน แบ่งเป็น 4 กรณี คือคู่สัญญาชำระเงินแล้วแต่ไม่มารับมอบ 100,000 ตัน, คู่สัญญาไม่ชำระเงินและไม่มารับมอบ 350,000 ตัน, คู่สัญญาไม่มารับมอบ เพราะติดปัญหาเรื่องคุณภาพข้าว 200,000 ตัน ที่เหลือติดปัญหาอื่นๆ,โดยในจำนวนข้าวทั้ง 700,000 ตัน คาดว่าประมาณ 300,000 ตัน คู่สัญญาน่าจะไม่สามารถรับมอบได้ เพราะส่วนใหญ่จะมีปัญหาเสื่อมคุณภาพ ดังนั้น คณะอนุกรรมการพิจารณาระบายข้าวจะเร่งรัดให้ อคส.ไปดำเนินการเพื่อให้คู่สัญญามารับมอบให้ได้ตามสัญญา แต่หากไม่สามารถรับมอบได้และทิ้งสัญญา อคส.จะต้องดำเนินคดีตามกฎหมาย ส่วนข้าวที่ไม่มารับมอบจะนำมาเปิดประมูลต่อไป,ทั้งนี้ ได้มีการรายงานปัญหาดังกล่าวให้ พล.อ.ฉัตรชัย สาริกัลยะ รองนายกรัฐมนตรี ในฐานะได้รับมอบหมายเป็นประธานคณะกรรมการนโยบายและบริหารจัดการข้าว (นบข.) โดยได้สั่งการให้ อคส. และองค์การตลาดเพื่อเกษตรกร (อ.ต.ก.) เร่งรัดคู่สัญญามารับมอบข้าวให้หมด และถ้าต้องฟ้องร้องกับเอกชนคู่สัญญา หรือรวมถึงโกดังกลาง และผู้ตรวจสอบคุณภาพ (เซอร์เวเยอร์) ที่ทำให้ข้าวรัฐเสียหาย ก็ให้ดำเนินการฟ้องทั้งคดีอาญาและคดีแพ่ง,พล.ต.ท.ไกรบุญ ทรวดทรง ประธานกรรมการองค์การคลังสินค้า (บอร์ด อคส.) กล่าวว่า ได้เชิญผู้ชนะการประมูลซื้อข้าวสารในสต๊อกรัฐบาล 1.96 ล้านตัน มูลค่ากว่า 10,100 ล้านบาท แบ่งเป็นข้าวเข้าสู่อุตสาหกรรมที่ไม่ใช่การบริโภคของคน 17 ราย 1.44 ล้านตัน 8,400 ล้านบาท และข้าวเข้าสู่อุตสาหกรรมที่ไม่ใช่การบริโภคของคนและสัตว์ 11 ราย 520,000 ตัน 1,700 ล้านบาท ซึ่งเปิดประมูลเมื่อวันที่ 14-15 มิ.ย.61 มาชี้แจงขั้นตอนการขนย้ายข้าวออกจากโกดัง เพื่อสร้างความเชื่อมั่นว่าจะไม่ทำให้ข้าวรั่วไหลเข้าสู่ระบบข้าวปกติ หรือข้าวที่คนบริโภคได้แน่นอน.
ผู้สื่อข่าวรายงานจากกระทรวงพาณิชย์ว่า องค์การคลังสินค้า (อคส.) ได้รายงานปัญหาการรับมอบข้าวสารตามสัญญาซื้อขายข้าวสต๊อกข้าวรัฐบาลเพื่อการบริโภค (กลุ่ม 1) ระหว่างผู้ชนะการประมูล
สต๊อกข้าวรัฐบาล,อคส.,คู่สัญญา,ข้าวเสื่อม,ฉัตรชัย สาริกัลยะ